

15.11.2018 г.

**КОНКУРС ЗА ЕСЕ**

Фондация Български институт за правни инициативи съвместно с посолството на Кралство Нидерландия в България организират конкурс за студентски есета на тема:

**„КОГА ИЗЧЕЗНА ЕТИКАТА В ПРАВОТО?“**

**УСЛОВИЯ ЗА УЧАСТИЕ:**

Изисквания към кандидатите:

* В конкурса могат да участват студенти от специалност „Право“ на всички български висши училища, без значение на формата на обучение;
* Есетата трябва да представляват писмена авторска работа, която не е публикувана и не е предложена за публикуване в печатно или електронно издание;
* Кандидатите трябва да представят и удостоверение /или друг официален документ/ от обучаващата институция, съдържаща информация за специалността, формата и курса на обучение.

Изисквания към есето:

* Есетата трябва да са написани на български език, обем от 3 до 5 страници във формат Microsoft Word, Times New Roman 12, разредка 1.5;
* На заглавната страница на всяко есе трябва да бъде посочена следната информация: трите имена на автора, адрес, имейл адрес и телефон за връзка;
* Есето трябва да отговаря на академичните стандарти за писане на подобен вид, да има ясна структура, теза и аргументи;
* Есетата трябва да проблематизират аспекти на правната етика и да се стремят към представяне на иновативни решения за преодоляване на системни дефицити в посочената тематика;
* Демонстрирането на познания в други хуманитарни области (като например, но не само: философия, социология, политология и др.) ще бъде оценено високо;

**НАГРАДЕН ФОНД**

Авторитетно жури ще оцени и класира финалистите. Съставът на журито ще бъде обявен след приключване на крайния срок за кандидатстване.

На победителите ще бъдат присъдени следните парични награди:

* първа награда – 600 лв.
* втора награда – 400 лв.
* трета награда – 200 лв.

Освен паричната награда, на победителите ще бъде дадена и правна литература.

**КРАЕН СРОК**

Есетата трябва да бъдат изпратени **до 15 декември 2018 г.** (събота), включително, по електронен път до Цветомир Тодоров, Фондация „Български институт за правни инициативи“– София на адрес – оffice@bili-bg.org

Препоръчително е заглавното поле на придружаващия имейл да съдържа текст “konkurs za referati“.